Jonas Glanström

Jonas Glanström (12. jaanuar / 23. jaanuar 1704 Tallinn – 18. detsember / 29. detsember 1762 Reigi) oli Eesti vaimulik.

Glanström õppis (immatrikuleeriti 2. oktoobril 1730) Halle Ülikooli, õpingute kõrvalt töötas Halles koduõpetajana. Ordineeriti 2. augustil / 13. augustil 1732 õpetajaks.

Ta oli aastatel 1732–1762 (kutsuti 5. augustil / 16. augustil 1731) Reigi Jeesuse koguduse õpetaja. 5. veebruaril / 16. veebruaril 1742 sai Saarte-Lääne praostkonna abipraostiks, 28. jaanuaril / 8. veebruaril 1742 sai Saarte-Lääne praostkonna praostiks. Ta oli pietistlike vaadetega ja edendas oma koguduses vennastekoguduse tegevust.Liivi Aarma Põhja-Eesti vaimulike lühielulood 1525-1885 Tallinn 2007

 Isiklikku 
Tema poeg Johann Friedrich Glanström oli Mihkli Miikaeli koguduse õpetaja, poeg David Gottlieb Glanström oli Paide ja Anna koguduse õpetaja ning poeg Christian Jacob Glanström oli Järva-Jaani Ristija Johannese koguduse õpetaja.

 Viited 

Kategooria:Reigi Jeesuse koguduse vaimulikud
Kategooria:Saarte-Lääne praostid
Kategooria:Eestimaa vaimulikud
Kategooria:Sündinud 1704
Kategooria:Surnud 1762